open-index/open-wikipedia-markdown huggingface dataset:
கொம்பு (இசைக்கருவி)

**கொம்பு** எனப்படுவது ஒரு தூம்பு வகை தமிழர் காற்று இசைக்கருவி.  நாட்டுப்புற இசையிலும் கோயில் இசையிலும் கொம்பு இசைக்கருவி பயன்படுகிறது.

கொம்பு பண்டைக் காலத்தில் விலங்குகளின் கொம்புகளைப் பயன்படுத்தியும், பின்னர் மூங்கிலாலும், தற்காலத்தில் உலோகத்தாலும் செய்யப்படுகிறது. தற்போது வெண்கலம், பித்தளை போன்ற உலோகங்களில் கொம்பு செய்யப்படுகிறது. பித்தளையால் செயபட்ட கொம்பைவிட வெண்கல வார்பினால் செய்யப்பட்ட கொம்பில் ஒலி அதிர்வு கூடுதலாக இருக்கும். இரண்டு பாகங்களை பொருத்தி வாசிக்கப்படும் கொம்பு ஆங்கில எழுத்தான S வடிவத்தில் வைத்து வாசிக்க முடியும். அதே போல அதை மேல் நோக்கி திருப்பி அரைவட்ட வடிவிலும் வாசிக்க முடியும்.   

கொம்பு இசைக் கருவி சுமார் நான்கு முதல் ஆறு அடிவரை இருக்கும். இதை இசைக்கும் கலைஞர்கள் தங்கள் முழு பலத்தையும் பயன்படுத்தி அடிவயிற்றில் இருந்து ஊதுவதன் மூலம் யானை பிளிறுவது போன்ற ஓசை கொம்பில் உருவாகிறது. அக்காலத்தில் மன்னர் வெளியே வந்தாலும், போரில் வெற்றி பெற்றாலும் கொம்பு ஊதப்பட்டுள்ளது. தமிழர்களின் பாரம்பரிய இசைக்கருவியான கொம்பு தற்போது சில கோயில் விழாக்களில் மட்டுமே வாசிக்கப்படுகிறது. இந்தக் கருவியை வாசிக்கும் கலைஞர்களின் எண்ணிக்கையும் குறைவாகவே உள்ளது.

## இவற்றையும் காணவும்
* சைவத் திருமுறைகளில் குறிப்பிடப்படும் இசைக்கருவிகள்

## மேற்கோள்கள்


பகுப்பு:தமிழர் இசைக்கருவிகள்
பகுப்பு:துளைக் கருவிகள்
பகுப்பு:தூம்புக் கருவிகள்
பகுப்பு:காற்றிசைக் கருவிகள்
அதிகாலையில் துயில் எழுதல்

**அதிகாலையில் துயில் எழுதல்** (*Waking up early*) என்பது ஒரு சிறந்த பழக்கமாகும். அதிகாலையில் தூக்கத்தில் இருந்து விழித்தால் உடல் நலமும், மன நலமும் கூடும் என்று பல பல்கலைக்கழகங்களின் ஆய்வுகள் காட்டுகின்றன. மேலும் கிரேக்க தத்துவஞானியான அரிஸ்டாட்டில் தன்னுடய கருத்துகளில் "இந்த பழக்கமானது எனக்கு வெற்றி, கல்வி, ஆரோக்கியம் போன்றவற்றை தருகிறது" என்று சொல்லியிருக்கிறார்.

## உசாத்துணை
*http://www.aasmnet.org/articles.aspx?id=2610
*[]

## மேற்கோள்கள்


பகுப்பு:பழக்க வழக்கங்கள்
தென்பரங்குன்றம், மதுரை

**தென்பரங்குன்றம்** என்பது இந்தியா வில் உள்ள தமிழ்நாடு மாநிலத்தில் மதுரையைச் சேர்ந்த திருப்பரங்குன்றம் என்னும் ஊரைச் சேர்ந்த மலையாகும். இவ்வூர் மதுரைக்கு தென்மேற்கே ஏழு கிலோ மீட்டர் தொலைவில் அமைந்துள்ளது.  திருப்பரங்குன்றம் மலையில் உள்ள கோவில் முருகனின் அறுபடை வீடுகளில் முதன்மையானது ஆகும். திருப்பரங்குன்ற மலையில கிரிவலம் வரும் வழியில், அதாவது மலையின் நேர் பின் பக்கத்தில் **தென்பரங்குன்றம்** அமைந்துள்ளது. தென்பரங்குன்ற மலையில் சமணர் குடை வரை கோவில் உள்ளது. இம்மலை இந்தியத் தொல்லியல் ஆய்வகத்தின் கீழ் பராமரிக்கப்படுகிறது. 

## வரலாறு
2300 ஆண்டுகளுக்கு முன்பு இந்த மலையில் சமண துறவிகள் வாழ்ந்தமைக்கான அடையாளமாக கற்படுக்கைகளும், தமிழ் பிராமி கல்வெட்டுகளும் உள்ளன. தென்பரங்குன்ற மலையில் கி.பி ஏழாம் நூற்றாண்டைச் சார்ந்த சமணர் தீர்த்தங்கரர் சிற்பங்களும், அர்த்தநாரீஸ்வரருடைய குடை வரை கோவிலும், முதலாம் மாறவர்மன் சுந்தரபாண்டியனுடைய மெய்கீர்த்தி கல்வெட்டுகளும்  காணப்படுகிறது.

## சமண மற்றும் சைவ மத சிற்பங்கள்

இங்கு தியான நிலையில், அமர்ந்த கோலத்தில் சமண தீர்த்தங்கரர் சிற்பங்கள் காணப்படுகிறது. குடைவரைக் கோவிலின் வலப்பக்கம், நடராஜனும், சிவகாமியும் நடனம் ஆடியபடி சிற்பங்கள் காணப்படுகிறது. இவ்விரண்டு சிற்பங்களும் சேதமடைந்துள்ளன. நடராஜனின் உருவச் சிலைக்கு மேலே விநாயகர், சுப்பிரமணியர் சிற்பங்கள் எழிலுற விளங்குகின்றன. மேலும் சைவ சமயத்தை சேர்ந்த திருஞானசம்பந்தர், திருநாவுக்கரசர், மற்றும் சுந்தரர் சிற்பங்களும் காணக் கிடைக்கிறது. இடப்பக்கமாக, வள்ளி, தெய்வானை சமேத சுப்பிரமணியரின் புடைப்புச் சிற்பம் விளங்குகிறது.

## குடை வரை கோவில்

இக்குடை வரை கோவில் அமைந்த காலம் கி.பி. முதல் நூற்றாண்டு ஆகும்.இக்குடை வரை கோவிலில் மூன்று பெரிய தூண்கள் உள்ளன. இக்கோவில் உள்ளே இடப்புறம் அமைந்துள்ள தனிச் சந்நதியில் அழகான கோலத்தில் அர்த்தநாரீஸ்வரர் சிற்பம், கிழக்கு நோக்கிய வண்ணம் அமைந்துள்ளது. தெற்கு திசையைப் பார்த்த வண்ணம், மூலவரான தில்லைக் கூத்தனின் திருவுருவச் சிலை பாதி சிதைந்த நிலையில் காணப்படுகின்றது. கல்வெட்டுச் செய்திகளின்படி, இது **உமையாண்டாள் கோவில்** என அழைக்கப்படுகிறது.
 
## மெய்கீர்த்தி கல்வெட்டுகள்

இங்கு இரு கல்வெட்டுகள் காணப்படுகிறது.அவற்றில் ஒன்று கி.பி.பதின்மூன்றாம் நூற்றாண்டில் மன்னன் மாறவர்மன் சுந்தரபாண்டியன் சோழநாட்டின் மீது படையெடுத்து, அந்நாட்டை வென்று பாண்டிய நாட்டு ஆட்சி எல்லையை விரிவுபடுத்தியதைக் குறிக்கும் விதமாக, அந்த மெய்க்கீர்த்தி கல்வெட்டு அமைந்துள்ளது

## மேற்கோள்கள்

## வெளி இணைப்புகள்
* Be at peace and peep into history at Thenparankundram.
* The cave temple in Thenparankundram is a treasure trove of history
* அருள்மிகு சத்தியகிரீஸ்வரர் திருக்கோயில்

பகுப்பு:தமிழகத்துக் குடைவரைகள்
பகுப்பு:தமிழ்நாட்டில் உள்ள மலைகள்
பகுப்பு:மதுரை மாவட்டம்
பகுப்பு:மதுரை
பிபா கழக உலகக் கோப்பை

**பிபா கழக உலகக் கோப்பை** (*FIFA Club World Cup* அல்லது எளிமையாக *Club World Cup*) என்பது ஆறு கண்ட கால்பந்து கூட்டமைப்புகளின் வாகையாளர்களுக்கு *ஃபிபா*வால் நடத்தப்பெறும் கால்பந்து போட்டியாகும்.

முதல் கழக உலகக் கோப்பை 2000 ஆண்டில் பிரேசிலில் நடத்தப்பட்டது.  இப்போட்டி யூஈஎஃப்ஏ வாகையர் கூட்டிணைவு வெற்றியாளர்களுக்கும் தென்னமெரிக்காவின் *கோபா லிபர்டடோரசு* வெற்றியாளர்களுக்கும் இடையே நடத்தப்பட்ட *கண்டங்களுக்கிடையேயான கோப்பை*க்கு (*Intercontinental Cup*) இணையாக நடத்தப்பட்டது.  இவ்விரு போட்டிகளும் 2005-இல் ஒன்றாக இணைக்கப்பட்டு, தற்போது *ஃபிபா கழக உலகக் கோப்பை* என அழைக்கப்பட்டும் நடத்தப்பட்டும் வருகிறது.

## மேற்கோள்கள்

பகுப்பு:கால்பந்துப் போட்டிகள்
தத்துவ நிலையம்

**தத்துவ நிலையம்** என்னும் நூல் தத்துவராயர் இயற்றிய நூல்களில் ஒன்று. 
இது  **பிள்ளைத் திருநாமம்** எனவும் கூறப்படும். 
இது ஒரு பிள்ளைத்தமிழ் நூல்.
*காலம் 15-ஆம் நூற்றாண்டு.
* தத்துவராயரின் ஆசிரியர் சொரூபானந்தர்.
*சொரூபானந்தரை இந்த நூல் பிள்ளையாகப் பாவித்துப் புகழ்கிறது. 
இதில் சைவ நாயன்மார்களின் இயல்புக்கு மாறான செயல்கள் கூறப்படுகின்றன. 
ஒரிடத்தில் தம் ஆசிரியரைத் “திருவாதவூர் முனிவ” என அழைக்கிறார்  

இதில் எடுத்துக்காட்டுக்காக ஒரு பாடல் 

மாதினை வழங்கி நிலநீதி கெட வாழேம்
:மடபளியில் மைந்தனை அறுத்திடவும் மாட்டோம்
தாதை நல வேதியன் அவன்தனை வெகுண்டே
:தாளை அடி வெட்டுகிலம் நீ இந்
நீதி உடையார் சிலரை என்று உனையும் நின்னுள்
:நெக்கு அடியார்தமையும் மிக்க பிழை தேடித்
தீது மொழியேம் எமது சிற்றில் சிதையேலே
:சேவடிகளால் எமது சிற்றில் சிதையேலே

## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
## அடிக்குறிப்பு

பகுப்பு:15 ஆம் நூற்றாண்டுத் தமிழ் நூல்கள்
பகுப்பு:பிள்ளைத்தமிழ்
பகுப்பு:தத்துவராயர் எழுதிய நூல்கள்
பா. விசுவநாதன்

thumbnail|வலது|பா. விசுவநாதன்

**பா. விசுவநாதன்**, அழகி தட்டெழுத்து கருவியினை தனி ஒரு ஆளாக உருவாக்கிய மென்பொருள் வல்லுநர் ஆவார்.

## அழகி

2000-ஆம் ஆண்டில் விசுவநாதன், தன்னுடைய அழகி மென்பொருளை வெளியிட்டார். தன் மனைவியின் *அழகான [[உள்ளம்|உள்ளத்தைப்]] பெருமிதப்படுத்தும்* வகையில் தன் மென்பொருளுக்கு 'அழகி' என்று பெயரிட்டிருக்கிறார்.

## அங்கீகாரமும் விருதுகளும்
* 2006-ம் ஆண்டு இருதிரை தட்டெழுத்து கருவியை உருவாக்கியதற்காக பா. விசுவநாதனுக்கு மந்தன் விருது (Manthan Award) வழங்கப்பட்டது
* ஜூலை 2004-ல், சென்னை ஆன்லைன் இணையம் பா. விசுவநாதனை, அழகி மென்பொருளை உருவாக்கியதற்காக கணினி வல்லுநர் என்று பாராட்டியது
* நவம்பர் 2004-ல், நிலாச்சாரல் இணையமானது, விசுவநாதனை அழகி மென்பொருளை உருவாக்கியதற்காக *தமிழ் வளர்க்கும் அறிஞர்* என்று பாராட்டியிருந்தது.

## குறிப்புகளும் மேற்கோள்களும்

## வெளி இணைப்புகள்
* அழகியின் கதை

பகுப்பு:வாழும் மக்கள்
பகுப்பு:தமிழ்க் கணிமையாளர்கள்
சாகித்திய அகாதமி விருது பெற்ற தமிழ் நூல்கள்

சாகித்திய அகாதமி விருது பெற்ற தமிழ் நூல்களின் பட்டியல்:

## மேற்கோள்கள்

## வெளி இணைப்புகள்

*  சாகித்திய அகாதமி விருது பெற்ற நூல்களின் பட்டியல்
தத்துவ விளக்கம்

**தத்துவ விளக்கம்** என்னும் நூல் தத்துவராயர் இயற்றிய நூல்களில் ஒன்று. இது **வெண்பா அந்தாதி** எனவும் கூறப்படும். இதில் 100 வெண்பாக்கள் உள்ளன.

* காலம் 15-ஆம் நூற்றாண்டு.
* தத்துவராயரின் ஆசிரியர் சொரூபானந்தர்.
* சொரூபானந்தரை இந்தப் பாடல்கள் புகழ்கின்றன.

## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005

பகுப்பு:15 ஆம் நூற்றாண்டுத் தமிழ் நூல்கள்
பகுப்பு:தத்துவராயர் எழுதிய நூல்கள்
இலக்கியச் சிந்தனை

1970 முதல் சென்னையில் இயங்கும் இவ்வமைப்பு ஒவ்வொரு மாதமும் அச்சிதழ்களில் இருந்து சிறந்த தமிழ்ச் சிறுகதை ஒன்றைத் தெரிவு செய்து பரிசளித்து வருகிறது. ஒவ்வொரு மாதமும் தெரிவு செய்யப்பட்ட சிறுகதைகளில் இருந்து ஒன்றைத் தேர்ந்து, ஆண்டின் சிறந்த சிறுகதையாக அறிவிக்கிறார்கள். இந்த பன்னிரண்டு சிறுகதைகளையும் ஒரு தொகுப்பு நூலாக வெளியிடுகிறார்கள்.

இவ்வாறு ஆண்டின் சிறந்த சிறுகதைகளாகத் தெரிவான சிறுகதைகளும், அவற்றை எழுதிய ஆசிரியர்களும், அச்சிறுகதை வெளியான இதழும் அடங்கிய அட்டவணை கீழே தரப்படுகிறது

## வெளியிணைப்பு
*இலக்கியச் சிந்தனை - சிறந்த சிறுகதைகள்

பகுப்பு:தமிழர் அமைப்புகள்
தத்துவப் பிரகாசம்

**தத்துவப் பிரகாசம்** என்னும் நூல் தத்துவராயர் இயற்றிய நூல்களில் ஒன்று.  இது  **திருத்தாலாட்டு** எனவும் கூறப்படும். பெரியாழ்வார் பாடிய மூன்றாம் திருமொழி தாலாட்டுப் பாடல்களைத்  திருத்தாலாட்டு எனக் குறிப்பிடுவோரும் உண்டு. தத்துவப் பிரகாசம் நூலின் காலம் 15-ஆம் நூற்றாண்டு. தத்துவராயரின் ஆசிரியர் சொரூபானந்தர். சொரூபானந்தர் இந்த நூலில் புகழப்படுகிறார். 51 கண்ணிகள் இதில் உள்ளன
## அடிக்குறிப்பு

பகுப்பு:15 ஆம் நூற்றாண்டுத் தமிழ் நூல்கள்
பகுப்பு:தத்துவராயர் எழுதிய நூல்கள்
சூடிய பூ சூடற்க

**சூடிய பூ சூடற்க** என்பது நாஞ்சில் நாடன் எழுதிய சிறுகதைத் தொகுப்பு. இந்நூலில் மொத்தம் 15 சிறுகதைகள் இடம் பெற்றுள்ளன. இந்நூலுக்காக நாஞ்சில் நாடன் சாகித்ய அகாதமி பரிசு (2010) பெற்றுள்ளார். இவற்றில் இடம்பெற்றுள்ள சிறுகதைகள் 2006, 2007-ஆம் ஆண்டுகளில் உயிர்மை, உயிர் எழுத்து, ஆனந்த விகடன், ஓம் சக்தி, ரசனை, தினமணி, யுகமாயினி இதழ்களில் வெளியானவை.

## மேற்கோள்கள்

## வெளி இணைப்புகள்
* நாஞ்சில் நாடனின் இணையதளம்
* [நாஞ்சில்நாடன் சூடிய பூ சூடற்க](https://www.noolulagam.com/tamil-book/27017/sudiya-poo-sudarka(sakiththiya-agaathami-viruthu-petra-nool)-book-type-sirukathaigal-by-nanjil-nadan/)

பகுப்பு:தமிழ் சிறுகதை நூல்கள்‎
பகுப்பு:2007 தமிழ் நூல்கள்
பகுப்பு:சாகித்திய அகாதமி விருது பெற்ற தமிழ் நூல்கள்
தத்துவ சரிதை

**தத்துவ சரிதை** என்னும் நூல் தத்துவராயர் இயற்றிய நூல்களில் ஒன்று. 
இது  **சின்னப்பூ வெண்பா** எனவும் கூறப்படும். 
*காலம் 15-ஆம் நூற்றாண்டு.
*தத்துவராயரின் ஆசிரியர் சொரூபானந்தர்.
*சொரூபானந்தரை இந்தப் பாடல்கள் புகழ்கின்றன.

என்பன அரசரின் பத்து சின்னங்கள். 
தத்துவராயர் தம் ஆசிரியருக்கு உரிய இந்தச் சின்னங்களை இந்த நூலில் போற்றிப் பாடுகிறார்.
## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005

பகுப்பு:தத்துவராயர் எழுதிய நூல்கள்
மிட் ராம்னி

**வில்லார்டு மிட் ராம்னி ** (Willard Mitt Romney,பிறப்பு: மார்ச் 12, 1947) ஓர் அமெரிக்க வணிகரும் 2012 தேர்தலில் ஐக்கிய அமெரிக்கக் குடியரசுத் தலைவர் பதவிக்கு குடியரசுக் கட்சி சார்பில் வேட்பாளராக நியமிக்கப் பட்டுத் தோல்வியடைந்தவரும் ஆவார். 2003 முதல் 2007 வரை மாசசூசெட்சு மாநிலத்தின் எழுபதாவது ஆளுநராக பணியாற்றி உள்ளார்.

## வாழ்க்கை வரலாறு
ஜார்ஜ் ராம்னி மற்றும் லெனோர் ராம்னி தம்பதியினருக்கு மகனாக மார்ச் 12, 1947 ஆம் ஆண்டு மிச்சிகனில் பிறந்தார். ஸ்டான்போர்ட் பல்கலைக்கழகத்தில் கல்வி பயின்றுகொண்டிருந்தபோதே 1966 ஆம் ஆண்டு தனது கல்வியை இடைமுறிவு செய்து மோர்மன் மிஷனரியின் இறைப்பணியாளராக தொண்டாற்ற பிரான்ஸ் நாட்டிற்குச் சென்றார். 1969 ஆம் ஆண்டு ஆன் டேவிஸ் ஏன்டா பெண்ணை மணந்தார். இந்த தம்பிதிகளுக்கு ஐந்து குழந்தைகள் பிறந்தன. 1971 ஆம் ஆண்டு பிரிகாம் யங் பல்கலைக்கழகத்தில், ஆங்கிலத்தில் இளங்கலைப் பட்டம் பெற்றார். 1975 ஆம் ஆண்டு ஹார்வர்டு பல்கலைக்கழகத்தில் முதுகலை வணிக மேலாண்மை பயின்று *பேக்கர் ஸ்காலர்* (Baker scholar) எனப்படும் முதல் வகுப்பில் தேர்ச்சி பெற்றர். பெயின் & கம்பெனி என்னும் நிறுவனத்தில் பணிபுரிந்து பின் 1984 ஆம் ஆண்டு *பெயின் காபிடல்* என்ற நிதி சார்ந்த நிறுவனத்தை தொடங்கினார். பின்னாளில் இது தேசிய அளவில் கவனிக்கத்தக்க நிறுவனமாக வளர்ந்தது. இது தவிர இவர் *சர்ச் ஆப் ஜீஸஸ் கிரிஸ்ட் ஆப் லேட்டர்-டே செயின்ட்* (The Church of Jesus Christ of Latter-day Saints) என்னும் மத அமைப்பில் *வார்டு பிஷப்* (Ward Bishop) தொடங்கி *ஸ்டேக் பிரசிடென்ட்* (Stake President) வரை சில பதவிகள் வகித்தார்.

## அரசியல் வழக்கை
2002 ஆம் ஆண்டு மாசச்சூசெட்ஸ் மாகாண ஆளுநராக தேர்ந்தெடுக்கப்பட்டார். 2008 ஆம் ஆண்டு தேர்தளின் பொது குடியரசுக் கட்சி வேட்பாளராவதற்கு சக கட்சிக்காரரான ஜான் மெக்கெய்ன் என்பவருடன் போட்டியிட்டார். ஆனால் இறுதியில் ஜான் மெக்கைன் வேட்பளராகும் தகுதியைப் பெற்றார். தொடர்ந்து 2012 ஆம் ஆண்டு ரான் பால் மற்றும் பிரட் கார்கர் போன்றோருடன் போட்டியிட்டு கட்சியின் அதிகாரப்பூர்வ வேட்பாளராகும் தகுதியைப் பெற்றுள்ளார். நவம்பர் 6, 2012ம் ஆண்டு நடைபெற்ற அதிபர் தேர்தலில் பராக் ஒபாமாவிடம் தோல்வியடைந்தார்.

## மேற்கோள்கள்

## வெளி இணைப்புகள்
;அலுவல்
* MittRomney.com

;பிற
* 
* இரக்கமற்ற ராம்னி  வல்லமை இணைய இதழ், ஆக்கம்:நாகேசுவரி அண்ணாமலை, வெளியிட்ட நாள்:மே 16,2012 பார்த்த நாள்:சூன் 4,2012

பகுப்பு:அமெரிக்க அரசியல்வாதிகள்
பகுப்பு:1947 பிறப்புகள்
பகுப்பு:ஐக்கிய அமெரிக்காவின் ஆளுநர்கள்
பகுப்பு:ஹார்வர்டு பல்கலைக்கழகப் பழைய மாணவர்கள்
பகுப்பு:வாழும் மக்கள்
பகுப்பு:ஆங்கில அமெரிக்கர்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
வாய்ப்பாட்டு எடை

**மூலக்கூறு வாய்ப்பாட்டு எடை** (Molar mass) என்பது ஒரு சேர்மத்தின், மூலக்கூறு வாய்ப்பாட்டில் உள்ள அனைத்து அணுக்களுடைய நிறைகளின் கூட்டித்தொகையே ஆகும். அது மூலக்கூறாகவும், மூலக்கூறாய் இல்லாமலும் இருக்கலாம்.

NaCl, சோடியம் குளோரைடின் வாய்ப்பாட்டு எடையானது சோடியத்தின் அணு நிறை அல்லது எடையையும், குளோரினின் அணு நிறை அல்லது எடையையும், கூட்டித்தொகை ஆகும்.

## மேற்கோள்கள்

பகுப்பு:வேதியியல்
சைமன் மாரியசு

**சைமன் மாரியசு ** (*Simon Marius*, செருமானியப் பெயர்: *Simon Mayr*) (சனவரி 10, 1573 – திசம்பர் 26, 1624) ஓர் செருமானிய வானியலாளர். செருமனியின்  அன்சுபாக் பிரின்சிபாலிட்டியில் உள்ள குஞ்செனாசென்னில் பிறந்த சைமன் தமது வாழ்நாளின் பெரும்பகுதியை அன்சுபாக் நகரத்தில் கழித்தார்.
வியாழனின் முதன்மையான நான்கு துணைக்கோள்களை கண்டறிந்தது குறித்து இவருக்கும் கலீலியோ கலிலிக்குமிடையே சர்ச்சை எழுந்தது. 1614இல் மாரியசு வியாழனையும் அதன் துணைக்கோள்களையும் விவரித்து *முண்டஸ் ஐயோவியலிஸ்* என்ற நூலை வெளியிட்டார். இதில் கலீலியோவிற்கு சில நாட்கள் முன்னதாகவே தாம் கண்டறிந்ததாகக் குறிப்பிட்டிருந்தார். இதனை எதிர்த்த கலீலியோ தம்மைப் போன்ற ஒரு கண்டுபிடிப்பையே மாரிசு கண்டுள்ளதாகவும் 1610இல் தாம் வெளியிட்ட வரைபடத்தைப் போன்றே அவருடையதும் உள்ளதென்று காட்டினார். மாரியசு தனிப்பட்ட முறையில் இந்த நிலவுகளை கண்டறிந்திருக்கலாம் என்றும் ஆனால் கலீலியோவிற்குப் பிறகே கண்டறிந்திருப்பார் என்றும் கருதப்படுகிறது. 

யார் முதலில் கண்டது என்பது தெளிவாக இல்லாது போனாலும் இந்த துணைக்கோள்களுக்கான தொன்மவியல் பெயர்கள் (ஐஓ, ஐரோப்பா, கனிமீடு மற்றும் காலிஸ்டோ) மாரியசால் கொடுக்கப்பட்டவையே:

:::*Io, Europa, Ganimedes puer, atque Calisto*
::::*lascivo nimium perplacuere Iovi.*
:::*தொன்மவியல் பாத்திரங்களான ஐஓ, ஐரோப்பா,கனிமீடு மற்றும் காலிஸ்டோ காமவெறி கொண்ட வியாழனின் இச்சையைத் தீர்த்தனர்.*

சைமன் மாரியசு அந்திரொமேடா "நெபுலா"வையும் கண்டறிந்தார். மாரியசின் பணி குறத்த கட்டுரைகள் அரிதாக இருப்பினும் எஞ்சியுள்ளவை அவரது வானியல் திறனுக்குப் பறை சாற்றுகின்றன: 
* 1612இலேயே அந்திரொமேடா பேரடையின் விட்டத்தை அளந்து அதன் விளிம்பில் வெளிர் ஒளியாகவும் மையத்தை நோக்கிச் செல்லச் செல்ல  ஒளிப்பொலிவு கூடுவதையும் கண்டறிந்தார்.
* தனது தொலைநோக்கியில் விண்மீன்களின்  பொய்த்தோற்ற வட்டங்களைக் கண்டறிந்தார்.
* வியாழனின் நிலவுகளை ஆய்வு செய்து அவற்றின் சுற்றுப்பாதைக் கூறுகளை கலீலியோவைவிட துல்லியமாக கணித்தார்.
* 1572ஆம் ஆண்டு டைகோ பிராகெ சூப்பர்நோவாவின் அமைவிடத்தையும் அதிலுள்ள விண்மீன் "வியாழனின் மூன்றாவது நிலவை விட ஒளி மங்கலாக இருப்பதை"யும் கண்டிருந்தார். 

## பணி
* *Mundus Iovialis anno MDCIX Detectus Ope Perspicilli Belgici* (*Die Welt des Jupiter, 1609 mit dem flämischen Teleskop entdeckt*; Lateinisches Faksimile und deutsche Übersetzung; Hrsg. und bearb. von Joachim Schlör. Naturwiss. begleitet und mit einem Nachw. vers. von Alois Wilder), 1614
* Zinner, E., "Zur Ehrenrettung des Simon Marius", in: *Vierteljahresschrift der Astronomischen Gesellschaft*, 77. Jahrgang, 1. Heft, Leipzig 1942
* Bosscha, J., "Simon Marius. Réhabilitation d´un astronome calomnié", in: *Archives Nederlandaises des Sciences Exactes et Naturelles*, Ser. II, T. XII, S. 258 - 307, 490 - 528, La Haye, 1907

## மேற்கோள்கள்

## வெளி இணைப்புகள்
*Marius-Portal: Mathematician – Medical Practitioner – Astronomer
*The Galileo Project — biography of Simon Marius.
* Simon-Marius-Gymnasium — Simon-Marius-Gymnasium Gunzenhausen, named after the astronomer.
*Online Galleries, History of Science Collections, University of Oklahoma Libraries  High resolution images of works by and/or portraits of Simon Marius in .jpg and .tiff format.

பகுப்பு:1573 பிறப்புகள்
பகுப்பு:செருமானிய வானியலாளர்கள்
பகுப்பு:1625 இறப்புகள்
தாரை (இசைக்கருவி)

**தாரை** என்பது ஒரு தமிழிசை கருவி. இது திருவிழாக்கள், நாட்டுப்புற நடனங்கள் மற்றும் திருமணங்கள் ஆகியவற்றின் போது இசைக்கப்படும் ஒரு பாரம்பரிய கருவியாகும். தமிழ்நாடு மற்றும் கேரளாவின் சில பகுதிகளில் இந்த கருவி முக்கியமாக வாசிக்கப்படுகிறது. இந்த கருவியில் பல வகைகள் உள்ளன, நீளமான மற்றும் குறுகிய தாரைகள், வளைந்த அல்லது நேர் தாரைகள். மேலும் வெளிப்புற குழாய் உலோகம் அல்லது மரத்தால் செய்யப்படலாம்.  இந்த வாத்தியம் பொதுவாக தப்பட்டை உடன் இசைக்கப்படும். மேலும் பாரம்பரிய நிகழ்வுகள் மற்றும் விழாக்களில் பாரம்பரிய தவில் மற்றும் நாதஸ்வரம் இசைக்கருவிகளுடன் இசைக்கப்படலாம்.

## வரலாறு
இந்த கருவியின் சரியான தோற்றம் தெளிவாக இல்லை. இந்த கருவியானது தமிழ் மக்களால் உருவாக்கப்பட்டு பயன்படுத்தப்பட்ட பண்டைய பூர்வீக இசைக்கருவிகளில் ஒன்று. கிபி 6 ஆம் நூற்றாண்டை சேர்ந்த பன்னிரண்டு-தொகுதிகள் கொண்ட *[[திருமுறை]]* தொகுப்பு, இந்த கருவியைப் பற்றி குறிப்பிடுகிறது.

சங்கொடு **தாரை** காளந் தழங்கொலி முழங்கு பேரி  வெங்குரற் பம்பை கண்டை வியன்றுடி திமிலைதட்டி  பொங்கொலிச் சின்ன மெல்லாம்பொருபடை மிடைந்தபொற்பின்  மங்குல்வான் கிளர்ச்சி நாண மருங்கெழுந் தியம்பி மல்க
--*[[திருமுறை]]* 581

முனிவர் அகத்தியர் சித்த மருத்துவம் பற்றிய விவரங்களை மற்ற முனிவர்களுக்கு பிரச்சாரம் செய்தபோது, ​​பாரம்பரிய தாரை உள்ளிட்ட இசையுடன் ஊர்வலம் மூலம் அவரை வரவேற்றனர்.

## கட்டுமானம் மற்றும் மாறுபாடுகள்

இந்த கருவி வளைந்தோ அல்லது நேராகவோ இருக்கலாம். வளைந்த தாரை பொதுவாக உலோகம் அல்லது பித்தளை போன்றவற்றால் ஆனது. இது கொம்புதாரை என அழைக்கப்பட்டது. அரைவட்ட கொம்புத் தாரை என்பது பிறை வடிவ பித்தளை கருவியாகும்.

இது சுமார் 12-அடி நீளம் கொண்ட மரத்தால் ஆன ஒரு மெல்லிய குச்சி போலவும் இருக்கும். காற்றழுத்தம் மூலம் தொடர்ச்சியான ஒலியை உருவாக்கும்.   இதில் இரண்டு வகைகள் உள்ளன: அறியப்பட்ட சிறிய பதிப்பு "குட்டத்தாரை"  மற்றும் "நெடுந்தறை" என்று அழைக்கப்படும் ஒரு நீண்ட பதிப்பு.

## பயன்பாடு
தாரை என்பது ஒரு தமிழிசை கருவி. இது திருவிழாக்கள், நாட்டுப்புற நடனங்கள் மற்றும் திருமணங்கள் ஆகியவற்றின் போது இசைக்கப்படும் ஒரு பாரம்பரிய கருவியாகும். இந்த வாத்தியம் இந்து கோவில் ஊர்வலங்களில் இசைக்கப்படுகிறது. இது முனீஸ்வரர் போன்ற பாரம்பரிய தமிழ் தெய்வங்களின் வழிபாட்டில் பயன்படுத்தப்படுகிறது. 

சங்குந்த சேகந்தி **தாரை** பறை வாத்தியம்  மங்களமாய் முழங்கிட மகிமையோடு வரும்  தோங்கும் மீசை கதையாம், துடிக்கும் கண்ணில் சக்தியாம்  இங்கிதமாய் நெத்தியில் ஒளிரும் நீறு வெண்மையாம்
--*முனீஸ்வரர் வழிபாடு*

இந்த வாத்தியம் பொதுவாக தப்பட்டை உடன் இசைக்கப்படும். மேலும் பாரம்பரிய நிகழ்வுகள் மற்றும் விழாக்களில் பாரம்பரிய தவில் மற்றும் நாதஸ்வரம் இசைக்கருவிகளுடன் இசைக்கப்படலாம். இது சலங்கையாட்டம் போன்ற தமிழ் நாட்டுப்புற நடனங்கள் போன்றவற்றின் போது பின்னணியில் இசைக்கப்படுகிறது.

## மேற்கோள்கள்

## இவற்றையும் காணவும்
* சைவத் திருமுறைகளில் குறிப்பிடப்படும் இசைக்கருவிகள்

பகுப்பு:தமிழர் இசைக்கருவிகள்
பகுப்பு:துளைக் கருவிகள்
மண்மேளம்

**மண்மேளம்** என்பது தோல் கருவி வகை தமிழர் இசைக்கருவி.  இது பானை வடிவில் மண்ணால் செய்யப்பட்டு இரு பக்கமும் மாட்டுத் தோல் வார்க்கப்பட்ட ஒரு கருவி.  பொதுவாக ஒரு பக்கம் கையாலும் மறுபக்கம் குச்சியாலும் வாசிப்பர்.  

## இவற்றையும் பார்க்க
* சோழவர் ஆட்டம்

## மேற்கோள்கள்


பகுப்பு:தோல் கருவிகள்
பகுப்பு:தமிழர் இசைக்கருவிகள்
வியாழனின் நிலாக்கள்

வியாழக் கோளுக்கு **66 [[இயற்கைத் துணைக்கோள்|நிலாக்கள்]]** (துணைக்கோள்கள்) உள்ளதாக உறுதிப்படுத்தப்பட்டுள்ளது. இவற்றில் 46 துணைக்கோள்கள் 3 கி.மீ. அகலத்திற்கும் குறைவானவை;  முன்பு சிறுகோள்களாக இருந்தவை வியாழனின் ஈர்ப்பு விசையால் உள்ளிழுக்கப்பட்டவையாக இருக்கலாம். வியாழனின் நான்கு பெரிய நிலவுகள் அவற்றை முதன்முதலில் கண்டறிந்த இத்தாலிய வானியலாளர் கலீலியோ கலிலியின் நினைவாக கலீலியின் நிலவுகள் என்று அழைக்கப்படுகின்றன.  இந்த நான்கு நிலவுகள்: ஐஓ, ஐரோப்பா, கனிமீடு மற்றும் காலிஸ்டோ. இவை ஏறத்தாழ புவியின் துணைக்கோள் நிலாவின் அளவை ஒத்தன;  சில சற்றே கூடவும் சில சற்றே குறைவானதுமான அளவுடையவை.

## அட்டவணை
வியாழனின் நிலாக்கள் அவற்றின் சுற்றுப்பாதை நேரத்தைக் கொண்டு (மிகவும் விரைவானவை முதலில்) பட்டியலிடப்பட்டுள்ளன. தனது ஈர்ப்பு விசையால் கோளமாகச் சுருங்குமளவிலான திண்மம் கொண்ட  நிலாக்கள் தடித்த எழுத்தில்  முனைப்படுத்தப்பட்டுள்ளன.  

## குறிப்புகள்


## மேற்கோள்கள்


## வெளி இணைப்புகள்

* Jupiter Satellite Data
* Jupiter, and The Giant Planet Satellite and Moon Page
* Simulation showing the position of Jupiter's Moon 
* '''Animated tour of Jupiter's Moons''' , University of Glamorgan
* Jupiter's Moons  by NASA's Solar System Exploration
* "43 more moons orbiting Jupiter" article appeared in 2003 in the San Francisco Chronicle
* Articles on the Jupiter System in Planetary Science Research Discoveries
* An animation of the Jovian system of moons
கலைஞர் மு. கருணாநிதி செம்மொழித் தமிழ் விருது

**கலைஞர் மு. கருணாநிதி செம்மொழித் தமிழ் விருது** என்பது இந்திய அரசு நிறுவனமான செம்மொழித் தமிழாய்வு மத்திய நிறுவனம் மூலம் ஆண்டுதோறும் தமிழறிஞர் ஒருவருக்கு அளிக்கப்படும் விருதாகும். முன்னாள் தமிழக முதலமைச்சரான மு. கருணாநிதி, அவருடைய சொந்த நிதியிலிருந்து ஒரு கோடி ரூபாய் வழங்கி “கலைஞர் மு. கருணாநிதி செம்மொழித் தமிழ் அறக்கட்டளை” ஒன்றை செம்மொழித் தமிழாய்வு மத்திய நிறுவனத்தில் நிறுவியுள்ளார். இந்த அறக்கட்டளை மூலம் ஆண்டுதோறும் தகுதி வாய்ந்த தமிழறிஞருக்கு இந்தியாவிலேயே மிக மதிப்புயர்ந்த ரூ 10 இலக்கம் ரூபாய் பரிசுத் தொகையும், பாராட்டிதழும், ஐம்பொன்னாலான நினைவுப் பரிசும் அடங்கிய விருது அளிக்கப்படுகிறது.

## விருது பெற்றவர்கள் பட்டியல்

2010 முதல் 2019 வரையிலான கலைஞர் மு. கருணாநிதி செம்மொழித் தமிழ் விருது பெறுவோர் பட்டியலை வெளியிட்டது செம்மொழித் தமிழாய்வு மத்திய நிறுவனம்

## மேற்கோள்கள்

பகுப்பு:இந்திய விருதுகள்
பகுப்பு:தமிழ் இலக்கிய விருதுகள்
தொல்காப்பியர் விருது

**தொல்காப்பியர் விருது** (*Tolkappiyar award*) என்பது இந்திய அரசு நிறுவனமான செம்மொழித் தமிழாய்வு மத்திய நிறுவனம் மூலம் ஆண்டுதோறும் தமிழறிஞர் ஒருவருக்கு அளிக்கப்படும் விருதாகும். ஒவ்வொரு ஆண்டும் தமிழியல் ஆய்வில் ஈடுபட்டு ஒப்பிலாப் பங்களிப்பை வழங்கியுள்ள இந்தியத் தமிழறிஞர் ஒருவர் தேர்வு செய்யப் பெற்று, அவருக்குப் பாராட்டுச் சான்றிதழும், நினைவுப் பரிசும் 5 இலக்கம் ரூபாய் பரிசுத் தொகையும் வழங்கப்படுகிறது.

## தொல்காப்பியர் விருது பெற்றவர்கள்
*2009-2010 - ஐராவதம் மகாதேவன்
*2010-2011 - இராம. பெரியகருப்பன்
*2011-2012 - செ. வை. சண்முகம்
*2012-2013 - இரா. கிருஷ்ணமூர்த்தி
*2013-2014 - சோ. ந. கந்தசாமி
*2014-2015 - அ. தட்சிணாமூர்த்தி 
*2015-2016 - இரா. கலைக்கோவன்

## மேற்கோள்கள்

பகுப்பு:இந்திய  விருதுகள்
பகுப்பு:தமிழ் இலக்கிய விருதுகள்
குறள் பீடம் விருது

**குறள் பீடம் விருது** (*Kural Peedam Award*) என்பது இந்திய அரசு நிறுவனமான செம்மொழித் தமிழாய்வு மத்திய நிறுவனம் மூலம் ஆண்டுதோறும் இந்தியத் தமிழறிஞர் ஒருவருக்கும், பிற நாட்டுத் தமிழறிஞர் ஒருவருக்கும் அளிக்கப்படும் விருதாகும். ஒவ்வொரு ஆண்டும் தமிழியல் ஆய்வில் ஈடுபட்டு ஒப்பிலாப் பங்களிப்பை வழங்கியுள்ள இந்தியத் தமிழறிஞர் ஒருவரும், பிற நாட்டுத் தமிழறிஞர் ஒருவரும் தேர்வு செய்யப் பெற்று, அவர்களுக்குப் பாராட்டுச் சான்றிதழும், நினைவுப் பரிசும், ஒவ்வொருவருக்கும் 5 இலக்கம் ரூபாய் பரிசுத் தொகையும் வழங்கப்படுகிறது.

## இவ்விருது பெற்றவர்
* 2008-2009 - பிரான்சுவா குரோ 
* 2009-2010 - யாரொசுலாவ் வாசெக் (செக் குடியரசு)
* 2010-2010 - ஜான் ரால்ஸ்டன் மார் (இங்கிலாந்து)

பகுப்பு:இந்திய  விருதுகள்
பகுப்பு:தமிழ் இலக்கிய விருதுகள்
பிரீடவுன்

**பிரீடவுன்** (), சியெரா லியொன் நாட்டின் தலைநகரமும் மிகப்பெரிய நகரமும் ஆகும். நாட்டின் மேற்குப் பகுதியிலுள்ள இந்நகரம், அத்திலாந்திக் பெருங்கடலில் உள்ள ஒரு முக்கிய துறைமுக நகரம் ஆகும். இது சியெரா லியொனின் பொருளாதார, நிதி, கலாச்சார, கல்வி மையம் ஆகும். நகரின் பொருளாதாரம் அதன் துறைமுகத்தைச் சார்ந்து காணப்படுகின்றது. 2004 ஆம் ஆண்டு மக்கட்டொகைக் கணக்கெடுப்பின் படி நகர மக்கட்டொகை 772,873 ஆகும். நகரின் தற்போதைய மக்கட்டொகை 1,070,200 என மதிப்பிடப்பட்டுள்ளது. இது சியெரா லியொன் நாட்டின் மக்கட்டொகையில் ஏறத்தாழ 17% ஆகும். பெரும்பான்மையாக *சியெரா லியொன் கிரியோல் மக்களைக்* கொண்டிருந்தாலும், இது நாட்டின் அனைத்து இனக் குழுக்களும் கணிசமான அளவில் வாழும் நகரமாக விளங்குகின்றது.

## மேற்கோள்கள்


பகுப்பு:சியெரா லியோன்
பகுப்பு:ஆப்பிரிக்கத் தலைநகரங்கள்
தத்துவ காமியம்

**தத்துவ காமியம்** என்னும் நூல் தத்துவராயர் இயற்றிய நூல்களில் ஒன்று. 
இது  **உலா** எனவும் கூறப்படும். 
*காலம் 15-ஆம் நூற்றாண்டு.
*தத்துவராயரின் ஆசிரியர் சொரூபானந்தர்.
*சொரூபானந்தரை இந்தப் பாடல்கள் புகழ்கின்றன.
*இதில் 392 கண்ணிகளும், இரண்டு வெண்பாக்களும் உள்ளன.
## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005

பகுப்பு:தத்துவராயர் எழுதிய நூல்கள்
மருக்கொழுந்து

**கண்ணி** என்பது தலையில் சூடும் மாலைகள் அனைத்தையும் குறிக்கும்.

வினையெச்சமாயின் கருதுதலைக் குறிக்கும்.

என்றாலும் குறிஞ்சிப்பாட்டில் குறிப்பிடப்படும் **குறுநறுங்கண்ணி**  என்னும் தொடரிலுள்ள 'கண்ணி' பூவினம் எனத் தெரிகிறது.

இந்தக் கண்ணி இக்காலத்தில் **மருக்கொழுந்து** என வழங்கப்படுகிறது.

## பயன்கள்
வாசனைபொருளாகவும், கதம்ப மலர் மாலை தொடுக்கவும், மற்றும் தலை முடியின் ஆரோக்கியத்திற்கு இயற்கை வைத்திய பொருளாகவும் மருக்கொழுந்து பயன்படுகிறது.

## இவற்றையும் பார்க்க
:சங்ககால மலர்கள்

## அடிக்குறிப்பு

## வெளி இணைப்புகள்

* சாகுபடி முறைகள் தமிழ்நாடு வேளாண்மைப் பல்கலைக்கழகம்
* சித்த மருத்துவம் தமிழ் களஞ்சியம்
* தலை முடியின் ஆரோக்கியம் ஈகரை

பகுப்பு:குறிஞ்சிப் பாட்டில் வரும் மலர்கள்
பகுப்பு:மூலிகைகள்
செம்மொழியான தமிழ் மொழியாம் (பாடல்)

**செம்மொழியான தமிழ் மொழியாம்** (உலக செம்மொழி தமிழ் மாநாட்டு பாடல்) என்பது ஏ. ஆர். ரகுமான் இசையமைப்பில் உருவான ஒரு தமிழ்ப் பாடல் ஆகும். இது முன்னாள் தமிழ்நாடு முதலமைச்சர் கருணாநிதியால் எழுதப்பட்டது. இதில் மூன்று தலைமுறைகளைச் சேர்ந்த பல முன்னணி தமிழ்க் கலைஞர்கள் பங்களித்திருந்தனர். இது உலகத் தமிழ்ச் செம்மொழி மாநாடு 2010 இன் அதிகாரபூர்வமான கருப்பொருள் பாடல். இந்தப் பாடல் கர்நாடக, கிராமிய, ஒலியியல், சூஃபி இசை, ராக் மற்றும் ராப் உள்ளிட்ட பல்வேறு இசை பாணிகளின் ஒரு கலந்திணைப்பைக் கொண்டுள்ளது.

## பின்னணி
உலகத் தமிழ்ச் செம்மொழி மாநாடு 2010, அதிகாரப்பூர்வமாக ஒன்பதாவது உலகத் தமிழ் மாநாடு, என்பது சர்வதேச தமிழ் அறிஞர்கள், ஆய்வாளர்கள், கவிஞர்கள், பிரபலங்கள், போன்றோர் சந்தித்த ஒரு தமிழ் சந்திப்பு ஆகும். உலகத் தமிழ்ச் செம்மொழி மாநாடு 2010 ஆம் ஆண்டு சூன் 23 முதல் சூன் 27 வரை கோயம்புத்தூரில் கொடிசியா வளாகத்தில் நடைபெற்றது. *செம்மொழி* என்ற தலைப்பில் இந்தப் பாடலை முன்னாள் தமிழக முதல்வர் கருணாநிதி, இந்த மாநாட்டிற்காக எழுதினார். இப்பாடலை தமிழ்த் திரைப்பட இயக்குநர் கௌதம் மேனன் இயக்கினார்.

இந்தப் பாடலை பதிவு செய்து முடிக்க ஏ. ஆர். ரகுமானுக்கு இரண்டரை மாதங்கள் ஆனது. இப் பாடல் வெளியீட்டின்போது பெரிதும் பாராட்டப்பட்டது.

## வெளியீடு
"செம்மொழியான தமிழ் மொழியாம்" பாடல் வெளியீடு மே 15 2010 அன்று நடத்தப்பட்டது. 18 மே, அன்று இந்தப் பாடல் ஏ. ஆர். ரகுமானின் அதிகாரப்பூர்வ வலைத்தளத்தில் இருந்தும், மற்றும் மே 21 இல் தி இந்து இதழின் அதிகாரப்பூர்வ வலைத்தளத்தில் இருந்தும் இலவசப் பதிவிறக்கமாக கிடைத்தது.

## கலைஞர்கள்
பின்வரும் பின்னணி பாடகர்கள் இந்தப் பாடலில் குரல் கொடுத்துள்ளனர். முதல் தோற்றம் வரிசையில் பட்டியல் உள்ளது:

* டி. எம். சௌந்தரராஜன்
* ஏ. ஆர். ரகுமான்
* ஹரிணி
* சின்மயி
* கார்த்திக்
* ஹரிஹரன்
* யுவன் சங்கர் ராஜா
* விஜய் யேசுதாஸ்
* பி. சுசீலா
* ஜி. வி. பிரகாஷ் குமார்
* டி. எல். மகாராஜன்
* பாம்பே ஜெயஸ்ரீ
* அருணா சாயிராம்
* நித்யஸ்ரீ மகாதேவன்
* எஸ். சௌம்யா
* பிளாசே
* நேகா பாசின்
* லேடி காஷ் (லேடி காஷ் மற்றும் க்ரிசி)
* டி எம் கிருஷ்ணா
* நரேஷ் ஐயர்
* ஸ்ரீநிவாஸ்
* சுருதி ஹாசன்
* சின்னப்பொண்ணு

### நடிகைகள்
* சமந்தா
* அஞ்சலி

## பாடலில் தமிழ் விக்கிப்பீடியா
இந்தப் பாடலிற்கான நிகழ்படத்தில் தமிழ் விக்கிப்பீடியா திரைக்காட்சி இடம் பெற்றிருக்கிறது. இந்தக் காட்சி நிகழ்படத்தில் 1:52 ஆவது நிமிடத்தில் இருக்கிறது.

## மேற்கோள்கள்

## வெளி இணைப்புகள்
* Music video யூடியூபில்
* Official website of the World Classical Tamil Conference
பகுப்பு:தமிழ்ப் பாடல்கள்
பகுப்பு:ஏ. ஆர். ரகுமான் இசையமைத்த பாடல்கள்
கூட்டல் முற்றொருமை

கணிதத்தில் ஓர் கணத்தில், கூட்டல் செயலியைப் பொறுத்த **கூட்டல் முற்றொருமை** (*additive identity*) என்பது அக்கணத்தின் எந்தவொரு உறுப்பு *x* உடனும் கூட்டப்படும் போது விடை மீண்டும் அதே *x* ஆக அமையும் ஓர் உறுப்பாகும். எல்லோரும் அறிந்த பூச்சியமானது எண்கணிதத்தில் அமைந்துள்ள கூட்டல் முற்றொருமை. கூட்டல் செயலி வரையறுக்கப்பட்டுள்ள குலம், வளையம் போன்ற பிற கணித அமைப்புகளிலும் கூட்டல் முற்றொருமைகள் உள்ளன. கூட்டல் முற்றொருமையானது *கூட்டல் சமனி* எனவும் அழைக்கப்படும்.

## எளிய எடுத்துக்காட்டுகள்
* எண்கணிதத்தில் அமைந்த கூட்டல் முற்றொருமை 0
:  5 + 0 = 5 = 0 + 5.
* இயல் எண்கள், முழு எண்கள், விகிதமுறு எண்கள், மெய்யெண்கள் மற்றும் கலப்பெண்கள் ஆகிய அனைத்து எண் கணங்களிலும் கூட்டல் முற்றொருமையாக எண் 0 உள்ளது.

அதாவது *n*, இவ்வகையான எண்களில் ஏதாவது ஒன்றாக இருந்தால்:
: n + 0 = n = 0 + n .

## முறையான வரையறை
**+** என்று குறிக்கப்படும் கூட்டல் செயலியைப் பொறுத்து அடைவு பெற்ற ஒரு கணம் *N* எனில், பின்வரும் முடிவை நிறைவு செய்யும் *e* இக்கணத்தின் கூட்டல் முற்றொருமை எனப்படும்.

:  e + n = n = n + e . \forall n\in {N},

## பிற எடுத்துகாட்டுகள்
* ஓர் குலத்தில் அக்குலத்தின் முற்றொருமை உறுப்பே அக்குலத்தின் கூட்டல் முற்றொருமையாகும். இது பெரும்பாலும் 0 எனக் குறிக்கப்படும்.
* ஓர் வளையமானது இரண்டு ஈருறுப்புச் செயலிகளைக் கொண்டிருக்கும். ஒன்று கூட்டல், மற்றது பெருக்கல். வளையத்தின் வரையறைப்படி, கூட்டலைப் பொறுத்து வளையமானது ஓர் குலமாக அமையும் என்பதால் அக்குலத்தின் முற்றொருமை உறுப்பே வளையத்தின் கூட்டல் முற்றொருமையாக இருக்கும். இதன் குறியீடு 0.

வளையத்தில் பெருக்கல் செயலியின் முற்றொருமை உறுப்பிலிருந்து (1) கூட்டல் முற்றொருமை வேறுபட்டது. ஓர் வளையத்தின் இரு செயல்களின் முற்றொருமை உறுப்புகளும் சமமாக இருந்தால் அவ்வளையம் மிகமிக எளிய (trivial) ஒன்றானதாகக் கருதப்படும்.

* வளையம் M*m*×*n*(*R*) என்பது *m* x *n* அணிகளைக் கொண்டது மேலும் அவ்வணிகளின் உறுப்புகள் மெய்யெண்கள் எனில், அனைத்து உறுப்புகளையும் 0 எனக் கொண்ட *m* x *n* அணி இவ்வளையத்தின் கூட்டல் முற்றொருமையாகும். இதன் குறியீடு  0 \,.

எடுத்துக்காட்டாக, முழு எண் உறுப்புகளைக் கொண்ட 2 x 2 அணிகளின் வளையத்தின்  M2(**Z**) கூட்டல் முற்றொருமை:

:0 = \begin{pmatrix}0 & 0 \\ 0 & 0\end{pmatrix}.

* f\mathbb{R} \rightarrow \mathbb{R} என அமையும் சார்புகளாலான வளையத்தில்  ஒவ்வொரு மெய்யெண்ணையும் 0 உடன் இணைக்கும் சார்பு, கூட்டல் முற்றொருமையாக அமையும்
* **R***n* இல் அமையும் திசையன்களின் கூட்டல் செயல் கொண்ட குலத்தின் கூட்டல் நேர்மாறு பூச்சிய வெக்டர், \vec{0}ஆகும்.

## மேற்கோள்கள்
*David S. Dummit, Richard M. Foote, *Abstract Algebra*, Wiley (3d ed.): 2003, .

## வெளி இணைப்புகள்
*
*

பகுப்பு:எண்கணிதம்
பகுப்பு:நுண்புல இயற்கணிதம்
பகுப்பு:அடிப்படை இயற்கணிதம்
பகுப்பு:குலக்கோட்பாடு
கண்ணி (தலைமாலை)

**கண்ணி** என்பது ஆண்கள் தலையில் சூடிக்கொள்ளும் பூமாலை.
கழுத்தில் ஆண்களும் பெண்களும் அணிந்துகொள்வது **மாலை**. பூமாலை, மணிமாலை போன்றவை இதன் வகைகள்.
;கண்ணி 
* குடிக்கு உரிய அடையாளப் பூவாக இது சூடிக்கொள்ளப்படும்.
** கூவிளங்கண்ணி கொடும்பூண் எழினி 
** நின்ன கண்ணியும் ஆர் மிடைந்தன்றே {சோழன்)
** குல்லைக் கண்ணி வடுகர் முனை 
** கண்ணி கார்நறுங் கொன்றை (சிவன்) 
* போர்க் காலங்களில் என்ன போர் என்பதைக் காட்டும் அடையாளப் பூவாகவும் இது சூடிக்கொள்ளப்படும்.
** வெட்சி, கரந்தை, வஞ்சி, காஞ்சி, உழிஞை, நொச்சி, தும்பை, வாகை ஆகியவை போர்க்காலங்களில் சூடிக்கொள்ளப்படும் அடையாளப் பூக்கள்.
## அடிக்குறிப்பு

பகுப்பு:அணிகலன்கள்
கண்ணி (மாலைவகை)

**கண்ணி** என்பது கண்கள் போலப் பூக்களை வைத்துக் கட்டும் ஒரு மாலை வகை ஆகும்.

சங்க இலக்கியங்களில் கண்ணி என்னும் சொல் இந்தப் பொருளில் கையாளப்பட்டுள்ள இடங்கள் பல.

இரண்டு பூக்களின் காம்புகளை எதிர் எதிராக இணைத்து ஒன்றாக்குவது ஒரு கண்ணி. இந்தக் கண்ணியை இணைந்துள்ளவாறே நாரால் தொடுப்பர். இவ்வாறு பல கண்ணிகள் ஒரே நாரில் நீளமாகத் தொடுத்துத் தலைமுடியில் சுற்றியோ, தலைமுடிப் பின்னலில் மாட்டியோ சூடிக்கொள்வர்.

## அடிக்குறிப்பு

பகுப்பு:சங்க இலக்கியம்
பகுப்பு:அணிகலன்கள்
தார்பூர்

**தார்பூர்** (*Darfur*, , *DārFūr*) என்பது மேற்கு சூடானின் ஒரு பிராந்தியம். பல நூற்றாண்டுகளாக சுல்தான் ஆட்சியில் இருந்த தார்பூர் 1916 ஆம் ஆண்டில் ஆங்கிலோ-எகிப்தியப் படையினரால் சூடானுடன் இணைக்கப்பட்டது. இப்பகுதி நடு தார்பூர், கிழக்கு தார்பூர், வடக்கு தார்பூர், தெற்கு தார்பூர், மற்றும் தெற்கு தார்பூர் என ஐந்து நிருவாக மாநிலங்களாகப் பிரிக்கப்பட்டுள்ளன. சூடானிய அரசுக்கும் அரபுக்களல்லாத பழங்குடியினருக்கும் இடையே இடம்பெற்று வரும் தார்பூர் போரை அடுத்து 2003 முதல் 2010 வரை இப்பகுதியில் அவசரகால நிலை இருந்து வந்தது.

## புவியியல்
தார்பூரின் பரப்பளவு கிட்டத்தட்ட 4,93,180 சதுர கி.மீ. ஆகும். இப்பகுதியின் பெருமளவு பரப்பளவு வறண்ட மேட்டு நிலம் ஆகும். இதன் நடுப்பகுதியில் உள்ள மாரா மலைகள் 3.042 மீட்டர்கள் வரை சீறும் எரிமலைக் குன்றுகள் ஆகும்.

## மேற்கோள்கள்

## இவற்றையும் பார்க்க
* தார்ஃபூர் போர்
* தார்ஃபூர் இனப்படுகொலை

## வெளி இணைப்புகள்
* Eyes on Darfur  (by Amnesty International)
* Radio Dabanga (with daily news about Darfur)

*
பகுப்பு:ஆபிரிக்காவின் முன்னாள் நாடுகள்
கிராம்

**கிராம்** (*gram*) என்பது நிறை அல்லது எடையின் அளவுகோல் ஆகும். ஒரு மீட்டரின் நூறாவது கூம்பளவானது உருகும் தூய நீரின் சராசரி எடைக்குச் சமம் என்று வரையறை செய்யப்பட்டுவந்த இந்த அலகு இப்போது ஒரு கிலோகிராமின் ஆயிரத்தில் ஒரு பங்காக வரையறுக்கப்பட்டுள்ளது.

## மேற்கோள்கள்

பகுப்பு:SI சார் அலகுகள்
தத்துவத் துணிவு

**தத்துவத் துணிவு** என்னும் நூல் தத்துவராயர் இயற்றிய நூல்களில் ஒன்று. 
இது **கலிமடல்** எனவும் கூறப்படும். 
*காலம் 15-ஆம் நூற்றாண்டு.
*தத்துவராயரின் ஆசிரியர் சொரூபானந்தர்.
*சொரூபானந்தரை இந்தப் பாடல்கள் புகழ்கின்றன.
*இதில் 232 கண்ணிகளும், ஒரு வெண்பாவும் உள்ளன.
;இது ஒரு விந்தையான நூல்
*காதலியை அடையக் காதலன் மடலேறுதல் தமிழர் மரபு.
*இந்த நூல் ஆசிரியரை அடைவதற்காக மாணவன் மடலேறுவதாக இந்த நூல் அமைந்துள்ளது.

பகுப்பு:15 ஆம் நூற்றாண்டுத் தமிழ் நூல்கள்
பகுப்பு:தத்துவராயர் எழுதிய நூல்கள்
புலிப்புனம்

**புலிப்புனம்** (Pulippunam) என்பது இந்தியாவின் தமிழ்நாட்டில் கன்னியாகுமரி மாவட்டத்தில் அமைந்துள்ள ஒரு புறநகர்ப் பகுதியாகும்.

புலிப்புனம் பசுமை வளங்கள் மிகவும் கொண்ட ஓர் ஊராகத் திகழ்கிறது

## மதங்கள்
இந்து, கிறிஸ்தவம், முஸ்லிம் மதத்தினர் உள்ளனர். கிறிஸ்தவர்கள் அதிக எண்ணிக்கையில் உள்ளனர்.

## சுற்றுலாத் தலங்கள்
புலிப்புனத்தை ஒட்டி ஏரளமான சுற்றுலாத் தலங்கள் உள்ளன. முட்டம் கடற்கரை, திற்பரப்பு  அருவி, பத்மநாதபுரம் அரண்மனை, மாத்தூர் தொட்டிப் பாலம், குளச்சல் துறைமுகம், மண்டைக்காடு பகவதி அம்மன் கோவில், பேச்சிப்பாறை, பெருஞ்சாணி,முக்கடல் அணை,சொத்தவிளை கடற்கரை மற்றும் நிறைய இடங்கள் உள்ளன.

## ஆதாரங்கள்

பகுப்பு:கன்னியாகுமரி மாவட்டத்திலுள்ள கிராமங்கள்
அந்திம காலம்

**அந்திம காலம்**, மலேசியத் தமிழ் எழுத்தாளர், ரெ. கார்த்திகேசு என்பவரால் எழுதப்பட்ட நாவலாகும். மொத்தம் 19 பகுதிகளாக உள்ள இந்நாவலில் கனவு, யமன், கால ஓட்டம் உள்ளிட்டவைகளைப் பற்றி எழுதப்பட்டுள்ளது.

மலேசியாவில் பரவலாக அறியப்பட்ட இந்நாவல், மலேசிய அரசின் சிறந்த நூலாகத் தேர்ந்தெடுக்கப்பட்டு ஸ்ரீ மாணிக்கவாசகம் புத்தகப் பரிசினைப் பெற்றது.

## மேற்கோள்கள்

## உசாத்துணை
* மதுரைத் திட்டத்தில் அந்திம காலம் நாவல்

பகுப்பு:தமிழ்ப் புதினங்கள்
பகுப்பு:மலேசியத் தமிழ் நூல்கள்
பகுப்பு:1998 தமிழ் நூல்கள்
குளத்துக் கொக்கு

thumb|தமிழகத்தில் மடையான்

**இந்திய குளத்துக் கொக்கு** எனப்படும் **குருட்டுக் கொக்கு** அல்லது **மடையான் ** என்பது அளவில் சிறிய கொக்கினம். இது தொல்லுலகைத் தாயகமாகக் கொண்டது. இது தென்ஈரானிலிருந்து கிழக்கில் இந்தியா, பர்மா, வங்கதேசம், இலங்கை வரை வாழ்கிறது. இது பரவலாகக் காணப்படும் பறவைகளுள் ஒன்றாக இருப்பினும் இவற்றின் நிறத்தின் காரணமாக எளிதாக கண்ணுக்குப் புலப்படாது. பறக்கும்போது இதன் வெண்ணிறச் சிறகுகளைப் பார்க்கலாம்.

இப்பறவையின் கழுத்து குறுகிக் காணப்படும். குட்டையான வலிமையான அலகுகினைக் கொண்டிருக்கும்.

## மேற்கோள்கள்

பகுப்பு: இந்தியப் பறவைகள்
பகுப்பு:கொக்குகள்
பகுப்பு: தீவாய்ப்பு கவலை குறைந்த இனங்கள்
பகுப்பு:இலங்கைப் பறவைகள்
பகுப்பு:தமிழ்நாட்டில் காணப்படும் பறவைகள்
பகுப்பு:மியான்மர் பறவைகள்
தொடருந்து நிலையம்

[thumb|[சென்னை சென்ட்ரல் தொடர்வண்டி நிலையம்.]]
thumb|சென்னை சென்ட்ரல் தொடருந்து நிலையத்தின் உட்பகுதி
[thumb|[கிண்டி தொடர்வண்டி நிறுத்தம்.]]
**தொடருந்து நிலையம்** அல்லது **தொடர்வண்டி நிலையம்** என்பது  பொதுவாக இரயிலில் பயணிகள் அல்லது சரக்குகளை ஏற்ற அல்லது இறக்க அமைக்கப்பட்ட இடம் ஆகும்.  இது பொதுவாக ஒரு நடை மேடையை தொடருந்துப் பாதைக்குப் பக்கவாட்டில் கொண்டுள்ளது. இவை நிலைய அலுவலர் அலுவலகம், தொடருந்துப் பாதை பராமரிப்புப் பணியாளர்களுக்கான அறைகள், பயணச்சீட்டு விற்பனை அறை போன்றவைகளைக் கொண்டிருக்கும். பெரிய தொடருந்து நிலையங்களில் பொருட் கிடங்கு மற்றும் சரக்குந்து தொடர்பான சேவைகள், பயணிகள் காத்திருக்கும் அறைகள், தொடருந்து தொடர்பான பல்வேறு துறை அதிகாரிகளின் அலுவலகங்கள் போன்றவை கூடுதலாக இருக்கும். இவை இரண்டுக்குமிடையில் பயணிகள் ஏறி, இறங்கிக் கொள்வதற்கு வசதியாக அமைக்கப்படும் தொடருந்து நிலையங்கள் 'தொடருந்து நிறுத்தம்' என்று குறிப்பிடப்படுகின்றது.

## தொடருந்து சந்திப்பு
ஒன்றுக்கு மேற்பட்ட தொடருந்துப் பாதைகள் சந்திக்கும் இடத்தில் உள்ள தொடருந்து நிலையம் தொடருந்து சந்திப்பு எனப்படுகின்றது.

## மேற்கோள்கள்

## மேலும் காண்க

* விமான நிலையம்
* பேருந்து நிறுத்தம்


பகுப்பு:இரும்புவழிப் போக்குவரத்து
கண்ணி (செய்யுள் உறுப்பு)

மக்களுக்குக் கண் இரண்டு.
கண்ணைப் போல் இரண்டிரண்டு பூக்களை வைத்துத் தொடுக்கப்படும் பூமாலைக்குப் பெயர் கண்ணி.
தமிழில் பாடப்படும் பாடலில் இந்தப் பூக் கண்ணி போல் இரண்டிரண்டு அடிகள் எதுகையால் தொடுக்கப்படுவது **கண்ணி**.
## எடுத்துக்காட்டு
;தாழிசையாக வரும் தனிக் கண்ணி
:சூதள வளவெனும் இளமுலைக் துடியள வளவெனும் நூண்ணிடைக்
:காதள வளவெனும் மதர்விழிகு கடலமு தனையவர் திறமினோ  
;தொடர்நிலையாக வரும் கண்ணி
1
:தேர்மேவு பாய்புரவிப் பாசடைச் செங்கமலம்
:போர்மேவு பாற்கடல் பூத்தனையோன் - பார்மேல்
2
:மருளப் பசுவொன்றின் மம்மர் நோய்தீர
:உருளுந் திருத்தேர் உரவோன் - அருளினால்
3
:பேராப் பெரும்பகை தீரப் பிற வேந்தர்
:ஊராக் குலிச விடையூர்ந்தோன் - சோராத்
4
:துயில்காத்து அரமகளிர் சோர்குழை காத்தும்பர்
:எயில் காத்தநேமி இறையோன் 

## அடிக்குறிப்பு

பகுப்பு:தமிழ் இலக்கியம்
மோகவதைப் பரணி

**மோகவதைப் பரணி** என்னும் நூல் தத்துவராயர் இயற்றிய நூல்களில் ஒன்று. 

இதன் மறுபெயர் ஏடுகளில் விடுபட்டுள்ளது. இதில் 850 கண்ணிகள் உள்ளன. இதன் காலம் 15-ஆம் நூற்றாண்டு. தத்துவராயரின் ஆசிரியர் சொரூபானந்தர். மோகத்தை எப்படி வதைத்தார் என்று இது விளக்குகிறது.  மோகத்தை மோகன் என இது உருவகம் செய்துகொள்கிறது.

## திருமுடி அடைவு
இந்த நூலில் வரும் ”திருமுடி அடைவு”ப் பகுதியில் தட்சிணாமூர்த்தி, கீதை சொன்ன கண்ணன், நம்மாழ்வார், காழிச்சிறு பாலகன் (ஞானசம்பந்தர்), நாவின் அரசன் (திருநாவுக்கரசு), சுந்தரன், வாதவூரன் என்பவர்களைப் போற்றிய பின்னர் சிவப்பிரகாசரையும், சொரூபானந்தரையும் இணைத்து வரிசைப்படுத்துகிறார்.

## கதை
போர்முகத்து 1000 களிறுகளை வென்ற மானவீரனுக்குப் பாடும் பரணியைப் பற்றற்றிருந்த சொரூபானந்தர் மேல் பாடலாமா என மாணாக்கர் பலர் வினவினர். மோகம் ஒருவர் மனத்திலுள்ள ஒரு மதயானை. அதனை வென்றவர் குரு சொரூபானந்தர். ஆயிரம் யானைகளை வென்றார் என்பது எப்படி என அவர்கள் வினவினர். தத்துவராயர் விடை பகராது சில நாள் காலம் கடத்தினார். பின்னர் அவர்கள் அவரவர் மனத்திலுள்ள மோகங்களும் அடங்கக் கண்டு ஆசிரியர் ஆயிரக்கணக்கானோர் மோகத்தை அடக்கிய வெற்றியை உணர்ந்து கொண்டார்களாம்.

## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005

பகுப்பு:15 ஆம் நூற்றாண்டுத் தமிழ் நூல்கள்
பகுப்பு:பரணிகள்
கரப்பு

கரப்பு - மீன்பிடிக் கருவிகளில் ஒன்று|thumb|right
**கரப்பு** என்பது மீன் பிடித்தலில் பயன்படுத்தப்படும் ஓர் உபகரணம் ஆகும்.  சிறிய குளங்கள் மற்றும் ஆழம் குறைந்த நீர் நிலைகளில் மீன் பிடிக்க இது பயன்படும். இது பொதுவாக சிறு தடிகள் மற்றும் வரிச்சிக் கயிறு என்பவற்றைக் கொண்டு தயாரிக்கப்படும்.

## குறிப்புகளும் மேற்கோள்களும்


பகுப்பு:தமிழர் கருவிகள்
உலகமாதேவிப்பட்டினம்

**உலகமாதேவிப்பட்டினம்** என்பது பாண்டியர் நாட்டுத் துறைமுகப் பட்டினங்களுள் ஒன்று. இது கி.பி. 875 - 1368 வரை அதிகம் அறியப்பட்டத் துறைமுகமாக விளங்கிற்று. முற்காலப் பாண்டியர் காலத்தில் இது *இளங்கோமங்கலம்* எனவும் அக்காலத்தில் இது அகநாடுகளுள் ஒன்றான செவ்விருக்கை நாட்டின் ஒரு பகுதியாகவும் இருந்தது. தற்போது இது திருவாடானை வட்டம் என்னும் பெயரில் அழைக்கப்படுகிறது. இதன் பெயர் பாண்டியனின் மனைவியின் பெயரை நினைவுப்படுத்தும் விதமாக உள்ளது. இன்று தேவிப்பட்டினம் என்றழைக்கப்படும் இவ்வூர் முன்பு உலகமாதேவிப்பட்டினம் என்றழைக்கப்பட்டதாக 13ஆம் நூற்றாண்டைச் சேர்ந்த கல்வெட்டில் உள்ளது.

## மூலம்
* பாண்டிய நாட்டுக் கடற்கரைப் பட்டினங்கள், வணிகத் தொடர்புகள் (கி.பி. 600-1400), வெ.வேதாச்சலம், மதுரை.

## மேற்கோள்கள்

## உசாத்துணை
* தமிழகக் கடல்சார் ஆய்வுகள், ந. அதியமான் மற்றும் பா. ஜெயக்குமார், தமிழ்ப் பல்க்லைக்கழகம், தஞ்சாவூர், நவம்பர் 2006.

பகுப்பு:பாண்டியர் துறைமுகங்கள்
பாகுபாடு

**பாகுபாடு ** (*Discrimination*) என்பது ஒரு தனிநபரை ஓர் குறிப்பிட்டக் குழு அல்லது வகைப்பாட்டில் அங்கமாக உள்ளதை (அல்லது அங்கமானவர் என்று எண்ணி)  முன்னிட்டு  முற்சார்புடன் நடத்துவதாகும்.  இது அந்தக் குழுக்களைத் தனிப்படுத்துவதும் தடை செய்வதுமான செயல்களை உள்ளடக்கும். ஒரு குழுவினை மட்டும் மற்ற குழுவினருக்குக் கிடைக்கும் வாய்ப்புகளிலிருந்து தள்ளி வைப்பதும் கட்டுப்படுத்துவதும் ஆகும்.

பாகுபாடுடைய சட்டங்கள் பல நாடுகளில் உள்ளன. இவை பெரும்பாலும் இனப்பாகுபாட்டினால், குறிப்பிட்ட மக்கள் வாழும் பகுதிகளில் வங்கிகள் இயங்குவதைக் கட்டுப்படுத்தும் "சிவப்பு கோடிடல்" போன்றவை ஆகும்.  இனப்பாகுபாட்டிற்கு எதிரான சட்டங்கள் இருந்தும், சமூக, பண்பாட்டு வழக்கங்களால் சில நாடுகளில் இனப்பாகுபாடு இருந்து வருகின்றது. உலக மனித உரிமைகள் சாற்றுரை அனைத்து மனிதர்களும் எவ்வகையான பாகுபாட்டிலிருந்தும், பாகுபாட்டைத் தூண்டுவதிலிருந்தும் காக்கப்பட வேண்டும் என வலியுறுத்துகிறது. இதற்கான ஒரு தீர்வாக சிலநாடுகளில் இனம்சார் ஒதுக்கீடு சட்டங்கள் இயற்றப்பட்டுள்ளன; ஆனால் இவை மீள்பாகுபாட்டை அறிமுகப்படுத்துவதாக குறை கூறப்படுகிறது.

ஒரு தனிநபரை பாகுபடுத்தக்கூடியக் காரணங்களாக  உள்ளவை: இனம், பால், அரசியல், பாலினச் சேர்க்கை விருப்பு, பாலின அடையாளம், சமயம், காணப்படும் தோற்றம், முந்தைய குற்ற வரலாறு, அவரது வாழ்க்கை முறை, அவர்களது ஆடை விருப்புகள், அவர்களது அகவை அல்லது அவர்களது உடற்குறைகள், மாற்றிவரும் சமூக புதுமைகளை ஏற்றுக்கொள்பவர் அல்லது அதற்கு பொருத்தமாயிருப்பவர், குறிப்பிட்ட இடத்தைச் சேர்ந்தவராக இருத்தல், குறிப்பிட்ட இடத்தை சேராதவர் அல்லது உள்ளூர்க்காரராக இல்லாதிருத்தல், சமூக வகுப்பு, சாதி மற்றும்  இன்னபிறவாம்.

பாகுபடுத்தல் பல வடிவங்களில் செயற்படுத்தப்படலாம்:  பணியில் அமர்த்துவது/நீக்குவது, அதே வேலைக்குப் பிறரை விட குறைந்த ஊதியம் அளித்தல்,  வீடு கொடுக்க மறுத்தல்,  கேலி செய்தல், துன்புறுத்துவது அல்லது மற்றவர்களைப் போலல்லாது  வேறுபட்டு நடத்துதல் ஆகியன சிலவாகும்.

சில நாடுகளில் இனம், பாலினம் மற்றும் சமயம் காரணமாக பணி மற்றும் வீடு கொடுப்பதை கட்டுப்படுத்துவது தடை செய்யப்பட்டுள்ளது. சில நாடுகளில் பாகுபாடு காட்டுவது சட்டத்திற்குட்பட்டதும் அரசு கொள்கையாகவும் உள்ளது. குறிப்பாக தேசியச் சமயமாக  ஒரு சமயத்தை ஏற்றுக்கொண்ட நாடுகளில் மற்ற சமயத்தினர் பாகுபடுத்தப்படுகின்றனர்.   பண்பாட்டின் கூறாக சாதிகள் நிறைந்துள்ள சமூகங்களிலும் நாடுகளிலும் சாதிப் பாகுபாடு பரவலாக உள்ளது.

## மேற்கோள்கள்

## வெளி இணைப்புகள்
* சட்ட வரையறுக்கள்
** ஆத்திரேலியா 
** கனடா 
** உருசியா
** அமெரிக்கா
* ஐக்கிய அமெரிக்காவில் பணிவாய்ப்பு பாகுபாட்டு சட்டங்கள்
* ஐரோப்பாவின் பாகுபாட்டுச் சட்டங்கள் 
* நடத்தை உயிரியலும் இனப்பாகுபாடும்
* இனப்பாகுபாட்டுக்கும் வெறுப்பிற்கும் எதிர் 
* அகவை பாகுபாடு
* Speciesism 

பகுப்பு:மனித குணயியல்புகள்
பகுப்பு:பாகுபாடுகள்
சிங்கிகுளம்

**சிங்கிகுளம்** (*Singikulam*) என்பது திருநெல்வேலி மாவட்டம் நாங்குநேரி வட்டத்தில் களக்காடு ஒன்றியத்திற்குட்ட கிராமம். இது சுமார் ஈராயிரம் ஆண்டுகள் பழமையானதாக உள்ளது என இங்கு நடத்தப்பட்ட ஆய்வுகள் தெரிவிக்கின்றன.

இங்கு சமணர்களும், சைவர்களும், வைணவர்களும், பின்னாளில் இசுலாமியரும், கிறித்தவரும் வாழ்ந்தனர். மேலும் பல்வேறு தொழில்கள் செய்து வந்த தொழிலாளர்கள் வர்க்கம் நிறைந்தது இக்கிராமம். ஏனெனில் சிங்கிகுளம் அக்கால நெல்லை மாவட்டத்தில் இருந்த தொழில் நகரங்களுள் ஒன்றாக விளங்கியது என இங்குள்ள கோவில்களில் காணப்படும் கல்வெட்டுக்கள் அறிவிக்கின்றன.

### பெயர்க்காரணம்
சிங்கிகுளத்தின் பழைய பெயர் **இராஜராஜபுரம்** என்பதாகும். இங்குள்ள வரதராஜபெருமாள் கோவில் மூலவர் ராஜராஜவிண்ணகபெருமான் என்ற பெயரைத் தாங்கியவராக விளங்கியதால் அதனை முன்னிருத்தி இக்கிராமம் இராஜராஜபுரம் என அழைக்கப்பட்டது. இது வைணவர்களின் அதிகாரம் உயர்ந்த நிலையில் இருப்பதைக் காட்டினாலும் அதன்பின் சைவர்கள் நிலை ஓங்கியது. அதனால் "சிங்கிதேவன்" என அழைக்கப்பட்ட சிவபெருமானின் பெயரில் சிங்கிமாநகர் என்றும் சிங்கிகுளம் என்றும் வழங்கப்பட்டு வருகிறது.

## சிங்கிகுளம் ஜினகிரி மலை

நெல்லை மாவட்டம் நாங்குநேரி வட்டத்தில் அமைந்துள்ள சிங்கிகுளம் கிராமம் ஈராயிரம் ஆண்டுகள் பழமையானது ஆகும். இங்கு கிபி 2 மற்றும் 3 ஆம் நூற்றாண்டுகளிலிருந்து சமண மதம் இருந்துள்ளது. அங்குள்ள 5 கி.மீ. சுற்றளவு கொண்ட பாறைக் குன்று அப்பகுதி மக்களால் மலை என அழைக்கப்படுகிறது. அம்மலையில் ஏராளமான சமணத் துறவியர் வாழ்ந்ததுள்ளனர். அதற்கு ஆதாரமாக அம்மலையில் அமைந்துள்ள கோவிலில் சமணர் திருவுருவம், பாழிகள், பாண்டிய மன்னர்களின் கல்வெட்டு ஆதாரங்கள் ஆகியன உள்ளன.

சிங்கிகுளம் அருகில் உள்ள களக்காட்டு மலையில் காணப்படும் ஒருவகை குரங்கின் வால் சிங்கத்தின் வால் போன்றுள்ளது. இக்குரங்கு சிம்மவால் குரங்கு எனக் குறிப்பிடப்படுகின்றது.சிங்கவால் குரங்கு ஒன்று சிங்கிகுளத்தின் அருகில் உள்ள குளத்தில் நீர் குடிக்கும்பொழுது அதன் வாலினைமட்டும் பார்த்துவிட்டு சிங்கம் எனக்கூறிவிட்டனர்.அதனால் சிங்கம் காத்தகுளமானது.அதுவே காலப்போக்கில் சிங்கிகுளமாகியது.

## மருத்துவ குணமிக்க நீர்ச்சுணைகள்
சுமார் 500 அடி உயரத்தில் அமைந்த அம்மலையில் பெரிய ஆலமரங்களும் மருத்துவ குணம் நிறைந்த நீர்ச்சுனைகளும் உள்ளனர். அதிலுள்ள தண்ணீர் மிகவும் சுவையானதாகவும் வற்றாததாகவும் உள்ளது. சமர்கள் காலத்தில் இந்த மலை ஜினகிரி மலை என அழைக்கப்பட்டது. ஜினர், கிரி என்ற வடமொழி சொற்கள் முறையே சமணர்களையும் மலையையும்  குறிப்பதாகும். சமணர் மலை என பொருள் பட ஜினகிரி என அழைக்கப்பட்டது.

## உசாத்துணை


பகுப்பு:திருநெல்வேலி மாவட்டத்திலுள்ள கிராமங்கள்
நன்மங்கலம் வன பகுதி

thumb|நன்மங்கலம் பாதுகாக்கப்பட்ட வன பகுதி
**நன்மங்கலம் பாதுகாக்கப்பட்ட வனப்பகுதி** (*Nanmangalam Reserve Forest*) சென்னையில் வேளச்சேரி-தாம்பரம் இடையே உள்ள மேடவாக்கத்தில் தாம்பரம் நெடுஞ்சாலையில் அமைந்துள்ளது. நன்மங்கலம் பாதுகாக்கப்பட்ட வனப் பகுதியின் மொத்த பரப்பளவு 2,400 ஹெக்டேர் ஆகும். இதில் 320 ஹெக்டேர் பாதுகாக்கப்பட்ட பகுதியாகும்.

பறவை ஆராய்ச்சி ஆர்வலர்களிடையே பரவலாக அறியப்பட்ட இக்காடு 85 க்கும் மேற்பட்ட பறவை இனங்களின் புகலிடமாய் விளங்குகிறது. மேலும் பல அரிய வகைப் பறவைகளும் இங்கு வந்து செல்வதாக ஓர் ஆராய்ச்சி தெரிவிக்கிறது.

நகர்ப்புறத்தில் அமைந்துள்ள இந்தப் பாதுகாக்கப்பட்ட காடு ஒரு கைவிடப்பட்ட கல் குவாரி இடமாகும்.

மாநில வனத்துறை இந்தச் சிறிய காட்டுப் பகுதியில் தரவு சேகரிப்புப் பொறுப்பை *கேர் இந்தியா* என்ற அமைப்பிடம் ஒப்படைத்துள்ளது. எனினும் விரைவாக வளரும் குடியிருப்புப் பகுதிகளின்அருகில் அமைந்துள்ளதால் அத்துமீறல் மற்றும் ஆக்கிரமிப்புகளில் இருந்து பாதுகாக்க இங்கு வேலி அமைக்கப்பட வேண்டும் என்பது பொது ஆர்வலர்களின் கருத்து.

## ஆதாரங்கள்

பகுப்பு:சென்னை சுற்றுப் பகுதிகள்
பகுப்பு:சென்னையின் புவியியல்
தத்துவ தரிசனம்

**தத்துவ தரிசனம்** என்னும் நூல் தத்துவராயர் இயற்றிய நூல்களில் ஒன்று. 
இதன் மறுபெயர் **அமிர்த சாரம்**.
*காலம் 15-ஆம் நூற்றாண்டு.
*தத்துவராயரின் ஆசிரியர் சொரூபானந்தர்.
*சொரூபானந்தர் மோகத்தை எப்படி வதைத்தார் என்று இது விளக்குகிறது. 
*இதில் 280 வெண்பாகள் உள்ளன.
நூல் அமைதி
*வேதச் சிறப்பு, ஞானி இலக்கணம், உலகம், உலக இயல்பு, நிலையாமை முதலான செய்திகள் முற்பகுதியில் உள்ளன.
*புத்தம், சமணம் முதலான 20 மதங்கள் கூறப்பட்டுள்ளன. ஒவ்வொரு மதத்துக்கும் மூன்று பாடல். முதல் இரண்டு பாடல்களில் அம் மதம் பற்றிய விளக்கம். மூன்றாம் பாடலில் அதனை மறுத்தல். இப்படி நூல் அமைந்துள்ளது. 
*பஞ்சாட்சரம், அட்டாட்சரம் ஆகிய இரு மந்திரங்களும் இதில் கூறப்படுகின்றன. சைவ வைணவ மதங்களை ஒன்றிணைக்க இவர் முயன்றிருக்கிறார்.
## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005

பகுப்பு:15 ஆம் நூற்றாண்டுத் தமிழ் நூல்கள்
பகுப்பு:தத்துவராயர் எழுதிய நூல்கள்
முகவீணை

**முகவீணை** அல்லது **கட்டைக்குழல்** என்பது ஒரு துளைக் கருவி வகை தமிழர் இசைக் கருவி ஆகும்.  நாதசுவரம் போன்று ஆனால் அதை விட குட்டையானது  இந்தக் கருவி ஒன்றரை அடி உயரம் கொண்டது.  பரவலாக அறியப்பட்ட நாதசுவரத்தின் ஆதிவடிவம்.தூத்துக்குடி, விருதுநகர், மதுரை ஆகிய மாவட்டங்களில், இக்கலை மிகச் சிலரால் நிகழ்த்தப்படுகிறது. 

கட்டைக்குழல், தவில், பம்பை, உறுமி ஆகிய இசைக்கருவிகள், இக்கலையில் பயன்படுத்தப்படுகின்றன. ஆச்சா மரத்தினால் செய்யப்படும் இக்கருவியில் ஓசையிடுவதற்கு, ஏதுவாக ஏழு அல்லது எட்டு துளைகள் காணப்படும். இக்குழலின் ஓசை, நாயனத்தின் ஓசையைவிட, உச்ச நிலை அதிர்வைக் கொண்டது. ஒரு காலத்தில் கர்நாடக இசைக் கச்சேரிகளில் இசைக்கப்பட்டுவந்த இது தற்போது திரைப்பட இசையினையே இக்கலைஞர்கள் பெரிதும் இசைக்கின்றனர். 

தற்பொழுது திருவைகுண்டம் கள்ளபிரான் கோயில், திருவாரூர் தியாகராஜர் கோயில், மயிலாப்பூர் கபாலீசுவரர் கோயில் உள்ளிட்ட சில கோயில்களில் மட்டுமே முகவீணை வாசிக்கும் பழக்கம் உள்ளது. பெரும்பாலும் வைணவக் கோயில்களில் அர்த்த ஜாம்ப் பூசையின்போது இதை வாசிக்கும் பழக்கம் உள்ளது. தவிலுடன் கூடிய நாகசுரத்தை *பெரிய மேளம்* என்றும், தவில் இல்லாம இந்தக் கருவியை *சின்ன மேளம்* என்றும் அழைக்கிறார்கள்.  

கோயில்களிலும், ஆட்டங்களிலும், கூத்துக்களிலும் இக்கருவி பயன்பட்டு வந்திருக்கிறது. இக்கலையின் நிலை, தற்போது மதிப்பிழந்து காணப்படுகிறது.  

## மேற்கோள்கள்


பகுப்பு:துளைக் கருவிகள்
பகுப்பு:தமிழர் இசைக்கருவிகள்
கே. ஜெயராம்

**கே. ஜெயராம்** (*K. Jayaram*, 1949 – 2 சூலை 2023) இந்தியாவைச் சேர்ந்த ஒரு புகழ்பெற்ற இயற்கையியல் ஒளிப்படக் கலைஞர் மற்றும் சிற்றுயிர் ஒளிப்படக் கலை முன்னோடி ஆவார். இவர் நாற்பது ஆண்டுகளுக்கும் மேலாக இத்துறையில் ஈடுபட்டுள்ளார். பல உலகளாவிய விருதுகளைப் பெற்றுள்ளார். பிபிசி உள்ளிட்ட உலகளாவிய இதழ்களில் இவருடைய ஒளிப்படங்கள் இடம்பெற்றுள்ளன.

## வாழ்க்கை வரலாறு
1962இல் தனது பதினான்கு வயதில் ஒளிப்படமியைக் கையாளத் தொடங்கிய ஜெயராம், இந்தியாவின் பிரபலமான சூழலியல் ஒளிப்படக் கலைஞர்களில் ஒருவராக வளர்ந்தார். 1963 ஆம் ஆண்டு ஒரு போட்டியில் முதல் பரிசு வென்றதன் மூலம் இவரது ஒளிப்பட வாழ்க்கை தொடங்கியது. பூச்சிகளை படம் எடுப்பதில் இவர் சிறந்து விளங்கினார். தாவரவியல் மற்றும் உயிரியலில் ஆர்வம் கொண்டிருந்த இவர் தென்னிந்தியாவின் பட்டாம்பூச்சிகள் மற்றும் அமைதிப் பள்ளத்தாக்கு பற்றிய புத்தகங்களை இன்னொருவருடன் இணைந்து எழுதியுள்ளார். நூலை இன்னொருவருடன் கூட்டாக எழுதியுள்ளார். மேற்குத் தொடர்ச்சி மலையில் காணப்படும் ஒரு தவளைக்கும் (*Philautus jayarami*), ஒரு குதிக்கும் சிலந்தி இனத்திற்கும் (*Myrmarachne jayaramani*) இவரது பெயர் சூட்டப்பட்டுள்ளது. ஜெயராம் 1969 முதல் 2006 வரை மூன்று லட்சத்திற்கும் மிகுதியான ஒளிப்படங்களை எடுத்துள்ளார். இவரது படங்கள் பிபிசி உட்பட பல பன்னாட்டு ஊடகங்களில் வெளியிடப்பட்டுள்ளன. இவர் எடுத்த ஒளிப்படங்கள்  1970 ஆம் ஆண்டு லாஸ் ஏஞ்சல்ஸ் நகரில் நடைபெற்ற பன்னாட்டு ஒளிப்பட போட்டிக்கு தேர்வாயின. அதில் இவரது பூச்சி மற்றும் தேள் ஒளிப்படங்கள் தங்கம் மற்றும் வெள்ளிப் பதக்கங்களை  வென்றன. 1978 இல் இவர் ஐக்கிய இராச்சியத்தின் ராயல் போட்டோகிராஃபிக் சொசைட்டியின், ஃபெலோ ஆனார். ஐரோப்பாவில் உள்ள ஒளிப்படக் கலைக்கான பன்னாட்டு கூட்டமைப்பின் விருதையும் பெற்றார்.

ஜெயராம் 2023 சூலை 2 அன்று தனது 74 வயதில் இறந்தார்.

## மேற்கோள்கள்


## மேலும் பார்க்க
* http://sriniinstitute.org/faculty.html 
* http://www.hindu.com/mp/2009/06/27/stories/2009062752420600.htm 
* http://www.thehindu.com/todays-paper/tp-features/tp-metroplus/article1710809.ece

பகுப்பு:இந்தியப் புகைப்படக்கலைஞர்கள்
பகுப்பு:2023 இறப்புகள்
பகுப்பு:1949 பிறப்புகள்
அன்மொழித் தொகை

**அன்மொழித் தொகை** என்பது தமிழ் இலக்கணத்தில் ஆறு வகையான தொகைநிலைத் தொடர்களில் ஒன்றாகும். பண்புத்தொகை, உம்மைத்தொகை, வேற்றுமைத்தொகை என்னும் மூன்று தொகைநிலைகளின் மேல் அன்மொழித்தொகை வரும் என்பது தொல்காப்பியர் கருத்து.  ஆறு தொகைநிலைகளில் அன்மொழித்தொகை ஏனைய ஐந்து தொகைநிலைகளின் மேலும் வரும் என்பது நன்னூல் கருத்து. 

;விளக்கம்
::பொற்றொடி வந்தாள்
இங்குப் *பொற்றொடி* என்பது *பொன்னாலாகிய தொடி* என மூன்றாம் வேற்றுமை உருபும் பயனும் உடன்தொக்க தொகையாக உள்ளது. இதனை *வந்தாள்* எனும் முடிக்கும் சொல்லுடன் இணைத்துப் பார்த்தால் *பொற்றொடி அணிந்த பெண் வந்தாள்* என உணர்த்தும். பொன், தொடி ஆகிய இரண்டு சொற்களுக்கும் அப்பாற்பட்டுப் பெண் எனும் சொல்லிலே பொருள் நிற்பதால், பெண் எனும் சொல் அன்மொழியாகும்.

##### எடுத்துக்காட்டு

##### அடிக்குறிப்பு

பகுப்பு:தொகைமொழி வகைகள்